Diari Oficial de la Generalitat Valenciana


Sumari del DOGV 3351, del 15-10-1998 (1998/7855)

Convocatòria per a la provisió en propietat, mitjançant concurs-oposició, a promoció interna, de set places de caporal de la policia local, vacants en la plantilla de funcionaris d'aquest ajuntament.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3351

Data del DOGV
:   15-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7855


Data del document
:   02-09-1998

Organisme emissor
:   Ajuntament de Castelló de la Plana

Tipus de document
:   Anunci

Correcció d'errades

 Descriptors 

:   * Castelló de la Plana
    * policia
    * administració local
    * concurs administratiu

Convocatòria per a la provisió en propietat, mitjançant concurs-oposició, a promoció interna, de set places de caporal de la policia local, vacants en la plantilla de funcionaris d'aquest ajuntament. [1998/L7855]
  
L'alcalde, mitjançant decret de data 31 d'agost de 1998, resolgué convocar, per proveir en propietat set places de caporal de la policia local, de conformitat amb l'oferta d'ocupació pública per a 1997 i 1998 d'aquest ajuntament.
  
Nombre de places: set.
  
Forma de selecció: concurs-oposició, promoció interna.
  
Bases: regiran les aprovades pel ple de la corporació en sessió ordinària duta a terme el dia 30 d'abril de 1998, i publicades al Butlletí Oficial de la Província de Castelló núm. 75, de data 23 de juny de 1998 i al Diari Oficial de la Generalitat Valenciana núm. 3.281, de data 8 de juliol de 1998.
  
Drets d'examen: 2.000 pessetes (compte denominació: oposicions i concursos de l'Ajuntament de Castelló, entitat Bancaixa, núm. 2077 0580 57 59377382).
  
Ordre d'actuació: l'ordre d'actuació dels opositors s'iniciarà pel primer opositor el primer cognom del qual comence per la lletra Ñ, segons s'estableix en la resolució de la Secretaria d'Estat per a l'Administració Pública de 15 d'abril de 1998, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest ajuntament (Registre General), i hi hauran d'adjuntar el resguard justificatiu d'haver pagat els drets d'examen. Si el pagament s'efectua mitjançant gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar a les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a presentar les instàncies.
  
Termini: el termini de presentació de sol·licituds serà de vint dies naturals comptats a partir del dia següent al de la publicació d'aquest anunci al Diari Oficial de la Generalitat Valenciana.
  
Els successius anuncis es publicaran al Butlletí Oficial de la Província de Castelló, i al tauler d'anuncis d'aquest ajuntament, d'acord amb la legislació vigent.